שי אלבז

שי אלבז (נולד ב-1971) הוא תת-אלוף במילואים בצה"ל. במהלך שירותו כיהן כראש מספן הים בחיל הים, מפקד שייטת 13, ומפקד גדוד סיור 934 (טופז). הוא פרש משירותו בצה"ל באוקטובר 2019, לאחר שהועלו נגדו טענות להטרדות מיניות. שי נולד וגדל באשדוד. אביו, ניסים, הוא חבר המועצה הדתית המקומית וחבר עיריית אשדוד. למד במסלול למחוננים במתמטיקה במכון ויצמן למדע במקביל ללימודיו בתיכון במדרשית נעם בפרדס חנה. עם גיוסו לצה"ל, באוגוסט 1990, התנדב לקורס טיס ולאחר כ-10 חודשים, במהלך שלב הטיסות נשר והתנדב לשייטת 13, השלים את הכשרת מסלול הלוחם בקומנדו הימי וקורס קציני חי"ר. עם תום הקורס שב לשייטת, שם שימש מפקד צוות בפלגת הלוחמים. לאחר שהשלים מספר תפקידי פיקוד בשייטת, יצא לחל"ת. כחודשיים לפני מבצע שירת הצפצפה יצא ללימודי הפסיכומטרי. טרם יציאתו לחל"ת התבקש על ידי סא"ל יוסי קורקין לחזור לשמש כסגנו (סמפל"ג לוחמים). אלבז חזר לשרת בשייטת לאחר מבצע שירת הצפצפה והשלים את לימודיו במקביל. לאחר מכן, שימש מפקד פלס"ר נח"ל, והוביל אותה בלחימה בדרום לבנון. בתחילת האינתיפאדה השנייה היה בלימודים, הוא נקרא ישירות מהם להוביל פשיטה בדיר אל-בלח בה פגעו חיילי השייטת בשישה מחבלים. כיהן כסגן מפקד פלגת הלוחמים בשייטת ולחם במבצע חומת מגן בו נפצע. לאחר שהחלים, מונה למפקד פלגת הלוחמים ושימש בתפקיד בשנים 2003–2005. בשנים 2005–2007 שב לחטיבת הנח"ל ושימש כמפקד גדוד סיור 934 (טופז) והוביל אותו במלחמת לבנון השנייה בין היתר בקרב בסלוקי, לאחר שהונחת ממסוקים בקרבת הכפר פארון, בהמשך מונה לסגן מפקד שייטת 13. בשנים 2010–2012 פיקד על שייטת 13, בין היתר במבצע רוחות שמיים להשתלטות על המשט לעזה ובמבצע חוק ברזל לתפיסת אוניית משא שהבריחה אמצעי לחימה איראניים לחמאס ברצועת עזה. בסיום תפקידו יצא ללימודים בשנים 2012–2014, לאחר מכן מונה בשנת 2014 לרמ"ח מבצעים בחיל הים. בספטמבר 2015 נכנס לתפקיד ראש מספן המודיעין. בשנת 2018 מונה לראש מספן הים. במרץ 2019 הועלו נגד אלבז, בתחקיר עיתונאי, טענות לשיקול דעת לקוי וטיוח כשלים שאירעו במהלך מבצע חשאי בסוריה, במסגרתו פעל כוח משולב של שייטת 13 ושל סיירת מטכ"ל. אלבז, כך נטען, יצא למבצע בעומק סוריה, חרף החששות הכבדים לסיכון ממשי של חיי החיילים, אשר הועלו במהלך הישיבות שקדמו למבצע. באוקטובר 2019, לקראת פרסום תחקיר באולפן שישי שחשף שורה של טענות על הטרדות מיניות של אלבז כלפי חיילות בשייטת 13, נאלץ לפרוש לאלתר משירותו בצה"ל. בשל משך הזמן שחלף מאז המעשים שבוצעו, לכאורה, לפני כעשור, ונוכח העובדה כי לא נתקבלה תלונה רשמית נגדו, צה"ל לא בדק את הטענות. מדיה וקבצים בנושא שי אלבז בוויקישיתוף אמיר בוחבוט, "אם תהיה עוד מלחמה – אתם תדעו מי ניצח", באתר nrg‏, 21 באפריל 2007. עמרי אסנהיים, בינתיים, במלחמה, מעריב, 28 באפריל 2006, כפי שהועלה באתר "פרש". עמרי אסנהיים, ‏שוברים את הדממה, באתר ‏מאקו‏, 24 במרץ 2019 אביחי בקר, מהים לנח"ל, הארץ, 11.08.2000, כפי שהועלה באתר "פרש" משה (צ'יקו) תמיר, "מלחמה ללא אות", הוצאת מערכות - משרד הביטחון, 2005, עמ' 238-240 עמרי אסנהיים, בינתיים, במלחמה, מעריב, 28 באפריל 2006, כפי שהועלה באתר "פרש" עמיר רפפורט, "אש על כוחותינו: כך הכשלנו את עצמנו במלחמת לבנון השנייה", תל אביב: ספריית מעריב, 2007, עמ' 312-313 אמיר בוחבוט, "אם תהיה עוד מלחמה – אתם תדעו מי ניצח", באתר nrg‏, 21 באפריל 2007 אור הלר, סבב מינויים בצה"ל, "ישראל דיפנס", 6 באוקטובר 2014 עמוס הראל, תחקיר השייטת: שלושה לוחמים נחטפו בזמן הפשיטה לבטן האנייה, באתר הארץ, 4 ביוני 2010 יואב זיתון, מפקד חדש לשייטת 13: זוכה פרס הרמטכ"ל, באתר ynet, 4 בנובמבר 2013 מערכת אתר צה"ל, ואלו הם: המינויים החדשים בצה"ל, באתר צה"ל, 14 במאי 2018 עמרי אסנהיים, ‏שוברים את הדממה, באתר ‏מאקו‏, 24 במרץ 2019 אפרת לכטר, ‏בלעדי | פרשת ההטרדות בשייטת: העדויות שגרמו לתא"ל שי אלבז לפרוש מצה"ל נחשפות, באתר ‏מאקו‏, 25 באוקטובר 2019 אפרת לכטר, ‏תא"ל שי אלבז מסיים את תפקידו ופורש מצה"ל בעקבות תחקיר אולפן שישי על הטרדות, באתר ‏מאקו‏, 23 באוקטובר 2019 עקב טענות להתנהגות בלתי הולמת: מפקד שייטת 13 לשעבר פורש, באתר ynet, 23 באוקטובר 2019 יניב קובוביץ, בשל הזמן שחלף, צה"ל לא בודק את הטענות שתא"ל בחיל הים הטריד מינית, באתר הארץ, 23 באוקטובר 2019